Gesonde Seks Huiswerk #42 – Ontbyt Seks | Timothy Kieswetter's Blog oor Gesonde Seksualiteit
Gesonde Seks Huiswerk #42 – Ontbyt Seks
Posted on May 26, 2012 by Timothy Kieswetter
Gesonde Seks Huiswerk #42
Ontbyt in die bed is sinoniem met bederf en om iemand spesiaal te laat voel. Staan bietjie vroeër op as jou maat en glip stilletjies uit die kamer. Slaan 'n heerlike ontbyt aanmekaar met vars lemoensap of koffie en neem dit vir jou maat wat nog snoesig in die bed lê.
Afhangend van hoe honger julle is, gaan die volgende aksie verskil. Of julle gaan die tyd neem om die ontbyt wat met soveel liefde voorberei was te geniet of julle gaan toelaat dat die passie wat in julle harte besig is om op te bou julle in 'n heeltemal ander rigting stuur! Dit maak nie saak of jy eers wil eet of betaal vir die ontbyt in die bed nie, dit is mos nou om jou brood aan albei kante gebotter te hê!
Vind die heuning . . . Baie vrouens kla oor die feit dat hul mans nie genoeg tyd aan voorspel spandeer nie. Hier is 'n lekker "soet" idee om dit vir julle albei pret te maak. Blinddoek jou man en begin stadig jouself ontklee. Neem die heuning of enige iets anders waarvan hy hou (biltong kan ook werk!) en plaas dit iewers op jou naak lyf. Jy kan op meer as een plek heuning smeer. Dit is dan jou maat se beurt om met sy tong die heuning te soek.